het sijn comen in rechte inde banc voir meyer en scepen van loven arnt
de pelsmake die na den rechte der stat van loven come en geleyt
is tot den goeden henrix kyp van wesemale in deen zijde en
jan van gheele in dande daer de voirs arnt een aensprake
dede ten voirs janne wt van vijftich peters elken peter te
xxv cromsterten die de voirs jan onderhadde en sculdich
was vande coepe van eene eeusele gelege opte wynghe
dat de voirs jan jegen den voirs henricke kyp gecocht
also hij meynde
hadde meynen dat hem en sinen beleyde de voirs l
peters sculdich waen te volghen bij meer anden reden
die hij daer toe dede seggen daer op dat de voirs jan
van gheele hem verantwde en dede seggen kennede de
voirs comescap dat de voirs vijftich peters bevorwt waen
inde coep vande voirs beemde aen wien en te plaetsen
die inde name vande voirs henricke kyp beken soude
en dat hij daer af sijn schout gemaect hadde in comigen deele
eer en voir der tijt dat de voirs arnt tot den goede des
voirs henrix kyp geleyt waert gelijc hij dat boet te bewisen
met den ghene die daer af te spreken wisten en met
den mynsten tc hoopte en meynde de voirs jan van
gheele want hij tvoirs gelt vande voirs coepe betaelt en op
hem genome hadde en sijn schout daer af gemaect eer
en voe tvoirs beleyt dat hij der aensprake ongehoude
soude wesen en gestaen tvoirs gelt te bekien gelijc als de
comescap tusschen hem en den voirs henricke kyp inhadde
daer op dat de scepen van loven gemaent vande meye
wijsden den voirs janne van gheele tot sijnre waerheit
van bewisen tot welke daghe de selve jan thoende en
openbaerlic bewijsde met goede manen en den ghene
die tvoirs gelt in somigen deele gehave hadden dat hij
tvoirs gelts geheelic en al voir tvoirs beleyt betaelt
of verantwt te betalen hadde uutgenome van eene peter
van goude die de voirs jan niet bewisen en conste also
dat behoirde Also dat de scepen van loven t manisse